text: [{"text_idx": "#000001", "text": "No\u0301taskip: U\u0301rsliti\u00f0 hja\u0301 uppsjo\u0301varrei\u00f0ari\u0301unum ver\u00f0ur enn lakari i\u0301 2018"}, {"text_idx": "#000002", "text": "- L\u00f8gma\u00f0ur tekur alivinnu og uppsjo\u0301varvinnu undir einum, ti\u0301 so ver\u00f0ur fjalt hvussu samgongan drenar allan kapital u\u0301r fiskivinnuni a\u0301 sjo\u0301num"}, {"text_idx": "#000004", "text": "L\u00f8gma\u00f0ur var\u00f0 um vikuskifti\u00f0 endurgivin fyri at hava sagt, at hald ikki er i\u0301 afturvendandi pa\u0301haldinum um, at verandi samgonga hevur drena\u00f0 allar pengar burturu\u0301r vinnuni, so hon ikki hevur ra\u0301\u00f0 at endurny\u0301gja seg."}, {"text_idx": "#000006", "text": "Hetta vil Felagi\u00f0 No\u0301taskip ikki lata standa o\u0301svara\u00f0, og hevur i\u0301 dag fra\u0301bo\u00f0an a\u0301 heimasi\u0301\u00f0u si\u0301nari."}, {"text_idx": "#000007", "text": "- Ta\u00f0 er nokk so smart at taka alivinnuna og uppisjo\u0301varvinnuna undir einum, ti\u0301 so ver\u00f0ur ta\u00f0 fjalt, hvussu verandi samgongan eftir \u00f8llum at d\u00f8ma hevur sett s\u00e6r fyri at drena allan kapital u\u0301r fiskivinnuni a\u0301 sjo\u0301num, og at drena kapital u\u0301r fiskivinnusamfel\u00f8gunum i\u0301 u\u0301tja\u00f0aranum i\u0301 landskassan, sigur felagi\u00f0."}, {"text_idx": "#000008", "text": "- Samb\u00e6rt eini roknskapargreining hja\u0301 grannsko\u00f0arafelagnum Januar h\u00f8vdu uppisjo\u0301varskipini 187 mio\u0301. kr. i\u0301 avlopi i\u0301 2017. Ta\u00f0 var helvtin av avlopinum i\u0301 2016. Samb\u00e6rt eini uppger\u00f0 hja\u0301 Taks og Gjaldstovuni rinda\u00f0i fiskivinnan 381 mio\u0301. kr. i\u0301 skattum og avgj\u00f8ldum i\u0301 2017."}, {"text_idx": "#000009", "text": "- U\u0301rsliti\u00f0 hja\u0301 uppisjo\u0301varrei\u00f0ari\u0301unum ver\u00f0ur enn lakari i\u0301 2018, ti\u0301 makrelkvotan hja\u0301 skipunum er minka\u00f0 vi\u00f0 einum tri\u00f0ingi. Og ta\u00f0 fer at ganga sama veg i\u0301 2019. Eftir fi\u0301ggjarlo\u0301garuppskotinum fyri 2019 skal fiskivinnan eftir \u00e6tlan gjalda 63 mio\u0301. kr. meira i\u0301 vei\u00f0igjaldi."}, {"text_idx": "#000010", "text": "- T\u00f8lini vi\u0301sa bara veruleikan. Alivinnan ger i\u0301l\u00f8gur, so ta\u00f0 stendur eftir. Fiskivinnan a\u0301 sjo\u0301num ger ongar i\u0301l\u00f8gur. St\u00f8\u00f0an hja\u0301 uppisjo\u0301varflotanum er nu\u0301 tann sama sum hja\u0301 heimaflotanum. Ta\u00f0 einasta sum hendir, er, at skipini ver\u00f0a eitt a\u0301r eldri hv\u00f8rt a\u0301r. Og her eru avgj\u00f8rt ongi u\u0301tlit fyri at endurny\u0301ggja flotan, skrivar Felagi\u00f0 No\u0301taskip a\u0301 heimasi\u0301\u00f0uni."}, {"text_idx": "#000016", "text": "Ynskja fiskimarki\u00f0 u\u0301t a\u0301 12 fjo\u0301r\u00f0ingar"}]